Lýðháskólinn á Flateyri vill ekki líkjast bóknámsskólum Hressir nemendur við Lýðháskólann á Flateyri . Eyþór Jóvinson Fyrsta námsári Lýðháskólans á Flateyri lauk nú í vor en skólinn var stofnaður sem svar við eftirspurn á fjölbreyttara námi . Brautirnar hafa það að leiðarljósi að hafa nemendur í forgrunni en í skólanum eru hvorki gefnar einkunnir né lögð fyrir próf. „ Okkar skóli gengur út á að gera og kynnast hlutunum með því að framkvæma þá , “ en Anna lýsir skólastarfinu sem upplifunarnámi . Námskeið í skólanum eru kennd í tveggja vikna lotum en það fyrirkomulag skapar aukin tækifæri til að fá fagaðila og reynslubolta til liðs við skólann . Við vorum með frábæra kennara sem voru mjög jákvæðir og allir meðvitaðir um að þetta yrði tilraunakennt fyrsta ár . “ En hún tekur fram að nánast allir kennaranna ætli að halda áfram í skólanum næsta vetur . Önnu finnst líklegt að það hafi komið nemendunum sjálfum mest á óvart hvað þeim líkaði sveitasælan vel . „ Sum þeirra höfðu varla komið út fyrir Reykjavík og lítið ferðast um landið en svo eru þau komin hingað lengst út í rassgat til að vera yfir veturinn og ekkert að gera . “ En Anna tekur undir að þorpsandinn sé yndislegur á Flateyri og að hana langi ekkert heim eftir árs dvöl . Anna býður þá sem vilja takast á við nýja hluti í bæði námi og lífi velkomna , en umsóknarfrestur við Lýðháskólann á Flateyri rennur út 15. júní .